Oradea

Oradea (hist. slovenský názov Veľký Varadín; ; ) je mesto v Rumunsku, hlavné mesto župy Bihar (BH) v Sedmohradsku. Podľa sčítania v roku 2021 v meste žije 183 105 obyvateľov, čo z neho robí deviate najľudnatejšie mesto Rumunska. 

 Etymológia 
Meno Oradea, alebo Orade v Bihárskom nárečí, vzišlo z maďarského pomenovania mesta Varad, čo pravdepodobne vzniklo zo slov vár (maď. pevnosť, hrad) a sufixu da, ad vzišlého tiež z maďarčiny. Tento názov je pravdepodobne prvý zachovaný, pretože v historických dokumentoch sa mesto od prvej písomnej zmienky roku 1113 spomína pod názvami ako Waradinum, Uaradinum či Varadinum.

 Dejiny 
Prvá písomná zmienka o meste pochádza z roku 1113. Dňa 24. februára 1538 tu rímsky cisár Ferdinand I. Habsburský a sedmohradský vojvoda Ján Zápoľský podpísali mier.  Mesto bolo súčasťou Uhorského kráľovstva až do roku 1918 (s výnimkou tureckej okupácie). Po oslobodení od Turkov bolo barokovo prestavané. V roku 1918 sa stalo súčasťou Rumunska, no v období druhej svetovej vojny bolo okupované Maďarskom. Od roku 1944 je opäť súčasťou Rumunska a centrom župy Bihar. Počas socialistickej éry bola veľká časť mesta prestavaná po vzore ostatných veľkých rumunských miest, historické centrum sa však z veľkej časti podarilo zachovať. V meste žije početná maďarská menšina a aj malá slovenská menšina.

 Administratívne delenie 
Od roku 2011 sa mesto delí na 30 okrskov ():

 Demografia 

 Geografia 
 Polohopis 
Nachádza sa ca 13 km od štátnej hranice medzi Maďarskom a Rumunskom. Je to jedno z najväčších centier regiónu i významný dopravný uzol, pretože sa nachádza na dôležitej ceste a železnici približne v rovnakej vzdialenosti medzi veľkými východo- a stredoeurópskymi mestami: Bukurešť (651 km), Viedeň (518 km), Budapešť (248 km) či Praha (676 km).
Mesto leží v údolí rieky Bystrý Kriš. Nad ním sa vypínajú Apusenské vrchy.
Mesto je prístupné autobusom, autom, i vlakom. Nachádzajú sa tu 2 väčšie železničné stanice.

 Vodstvo 
Cez mesto pretekajú rieka Bystrý Kriš a termálne zohrievaná rieka Peța.

 Klíma 
Priemerné teploty v priebehu roka
 Priemerné teploty vzduchu v jednotlivých mesiacoch rokaČasové obdobieJanFebMarAprMájJúnJúlAugSepOktNovDecRočne 1961-2003  -1,7°  0,5°  5,2°  10,8°  16,2°  19,1°  20,8°  20,4°  15,9°  10,7°  5,3°  0,2°  10,3°

 Doprava 
Mesto má dve osobné železničné stanice Oradea a Oradea Vest. Hromadnú dopravu v rámci mesta zabezpečujú električky a autobusy. Všetky električkové linky sú okružné, všetky autobusové linky sa i vrátia po pôvodnej trase. Donedávna jazdili vo Veľkom Varadíne najmä električky ruskej výroby a z autobusov maďarské Ikarusy. Nedávno bol najmä z eurofondov celý vozidlový park vymenený a dnes jazdia po meste električky značky Siemens, model ULF (pozri obrázok) V meste premáva 5 električkových a 18 autobusových liniek, vypísaných i s trasami nižšie. 

 Električkové linky 
Linka 1R  
|
Linka 3R

|}
|
Linka 2

|}
|
Linka 1N  

|}
|
Linka 3N

|}
|}

 Autobusové linky 
„>>“ značí, že autobus sa otočí
Linka 10: Str. Seleușului (Complex Velența) - Piața Devei - Henrik Ibsen >> Henrik Ibsen - Piața Devei - Str. Seleușului (Complex Velența)
Linka 11: Gara Centrală - Gara Episcopia >> Gara Episcopia - Gara Centrală
Linka 12: Nufărul - Piața Unirii >> Piața Unirii - Nufărul
Linka 13: Aleea Gojdu - Parc 1 decembrie - Spit. Județean - Gh. Doja >> Gh. Doja - Spit. Județean - Parc 1 decembrie - Aleea Gojdu
Linka 14: Universitate C.L. - Piața Unirii - Podului >> Podului - Piața Unirii - Universitate C.L.
Linka 15: Parc 1 decembrie - Podgoria >> Podgoria - Parc 1 decembrie
Linka 16: Piața 1 decembrie - Romeur - Metro >> Metro - Romeur - Piața 1 decembrie
Linka 17: Pod C.F.R. - B-dul Dacia - Maternitate - Complex Seleusului >> Complex Seleusului - C.Civic - B-dul Dacia - Pod C.F.R.
Linka 18: Gara Centrală - Bihorului Pod >> Bihorului Pod - Gara Centrală
Linka 19: Carrefour Era - Dacia Pasaj >> Dacia Pasaj - Carrefour Era
Linka 20: Nufărul - Auchan >> Auchan - Nufărul
Linka 21N: Auchan - Cazaban - St.cel Mare - B-dul Dacia - Transilvaniei - B-dul Decebal - Calea Aradului - Auchan
Linka 21R: Auchan - Calea Aradului - B-dul Decebal - B-dul Dacia - St. cel Mare - Cazaban - Auchan
Linka 22: Gara Centrală - Real II >> Real II - Gara Centrală
Linka 23: Carrefour Era - Piața Cetății >> Piața Cetății - Carrefour Era
Linka 24: Pod C.F.R. - Macon >> Macon - Pod C.F.R.
Linka 25: Piata Cetatii - Cartier Grigorescu >> Cartier Grigorescu - Piata Cetatii

 Osobnosti mesta 
 Ladislav I. Svätý (* 1040 – † 1095), knieža Nitrianskeho kniežatstva a uhorský kráľ
 Johann Michael Haydn (* 1737 - † 1806), rakúsky hudobný skladateľ a mladší brat Franza Josepha Haydna
 Karl Ditters von Dittersdorf (* 1739 – † 1799), rakúsky barokový hudobný skladateľ a hudobník
 Endre Ady (* 1877 – † 1919), maďarský básnik

 Partnerské mestá 
  Ceyrat, Francúzsko
  Coslada, Španielsko
  Debrecín, Maďarsko
  Givatajim, Izrael
  Ivano-Frankivsk, Ukrajina
  Košice, Slovensko
  Linköping, Švédsko
  Mantova, Taliansko

 Referencie 

 Iné projekty 


 Externé odkazy 
 Oficiálna stránka

Kategória:Mestá v Rumunsku
Kategória:Mestá v Bihárskej župe